Pozdrav svima,

Pozivamo vas da učestvujete u CLIMATE LAUNCHPAD takmičenju – najvećem svetskom takmičenju zelenih poslovnih ideja. Naša misija je da potencijal čistih tehnologija usmerimo ka borbi sa klimatskim promenama. Postoji mnogo sjajnih ideja za suprotstavljanje klimatskim promenama i smanjenje štetnih emisija. Neke od tih ideja zauvek ostanu samo ideje, nikada ne naprave sledeći korak i postanu održive. Nekima treba dodatni pritisak, nekima nedostaje mentorstvo, nekima preduzetnička znanja i iskustva. Zahvaljujući našoj podršci i podučavanju, dobre ideje mogu postati stvarnost. Ko može učestvovati? Svako ko ima perspektivnu ideju o čistim tehnologijama/zelenom biznisu: studenti, istraživači, konsultanti, inženjeri, javne organizacije i startapi do 1 godine starosti. Inovativna ideja može biti iz oblasti obnovljivih izvora energije, novih pristupa u proizvodnje hrane, ​​urbane mobilnosti ili bilo koje druge oblasti koja doprinosi ublažavanju klimatskih promena.

Kandidati sa najboljim idejama biće pozvani da pohađaju Climate Launchpad program podrške razvoju ideja i započinjanju sopstvenog biznisa:

· Bootcamp na temu pokretanja biznisa, uz učešće internacionalnog

eksperta iz Holandije 12-13.06.2019. u Beogradu,

· Šest Intenzivnih treninga namenjenih usavršavanju ličnih veština,

sposobnosti prezentovanja i razvoju poslovnog modela u periodu jul-avgust

2019. u Beogradu,

· Učešće u Nacionalnom finalu 12.09.2019. u Beogradu,

· Lično mentorstvo i podrška od strane domaćih trenera.

Zahvaljujući podršci EIT Climate-KIC, pobednici Nacionalnog finala učestvovaće na Grand finalu koje će biti održano početkom novembra 2019. U Bakuu u Azerbejdžanu, gde će imati mogućnost da prezentuju svoje ideje pred brojnim potencijalnim investitorima. Najbolji učesnici Grand Finala dobiće novčane nagrade u iznosu 2.500-10.000 eur.

Rok za apliciranje: 22.05.2019.

Više informacija i apliciranje:

<https://climatelaunchpad.org/application-form/>

Srdačan pozdrav,

[<http://intranet.komora.net/signature/Slike/logoLat.jpg>]

Služba za cirkularnu ekonomiju

Isabel Airas

Savetnik za cirkularnu ekonomiju

T: +381 11 41 49 456

М: +381 66 87 51 190 | F: +381 11 32 32 118

Е: [isabel.airas@pks.rs](https://webmail.tmf.bg.ac.rs/src/compose.php?send_to=isabel.airas%40pks.rs)<[mailto:isabel.airas@pks.rs](https://webmail.tmf.bg.ac.rs/src/compose.php?send_to=isabel.airas@pks.rs)>

Resavska 15 | 11000 Beograd | pks.rs<<http://www.pks.rs/>>